CELEX: 32010R0336
Language: fi
Date: 2010-04-21
Title: Komission asetus (EU) N:o 336/2010, annettu 21 päivänä huhtikuuta 2010 , tiettyjen tavaroiden luokittelusta yhdistettyyn nimikkeistöön

23.4.2010   
            
            
               FI
            
            
               Euroopan unionin virallinen lehti
            
            
               L 102/25
            
         KOMISSION ASETUS (EU) N:o 336/2010,
   annettu 21 päivänä huhtikuuta 2010,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On tarkoituksenmukaista, että vaikka sitovat tariffitiedot, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön, eivät ole tällä asetuksella vahvistettujen säännösten mukaisia, haltija voi edelleen vedota niihin yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon 2 sarakkeen CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä huhtikuuta 2010.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Levy, jonka halkaisija on noin 580 mm ja paksuus noin 3 mm, joka koostuu kahdesta polyuretaanikerroksesta, joista toiseen on työstetty uria ja toisessa on irrotettavalla muoviliuskalla suojattu liimakerros (ns. polymeerityyny).
                              Tavaraa käytetään pii- ja puolijohdekiekkojen valmistukseen käytettävissä koneissa. Se kiinnitetään tällaisiin koneisiin kuuluvan vaihdettavan työkalun kantajapäähän, ja sitä käytetään kiekkojen tasoittamiseen ja kiillottamiseen.
                           
                        
               
                  3919 90 00
               
               
                  Luokittelu määräytyy yhdistetyn nimikkeistön yleisten tulkintasääntöjen 1 ja 6 sekä CN-koodien 3919 ja 3919 90 00 nimiketekstien mukaisesti.
                  Tavaraa ei voi luokitella nimikkeeseen 8486 vain tai pääasiassa puolijohdekiekkojen valmistukseen käytettävän koneen osana tai tarvikkeena, koska sillä ei ole ominaisuuksia, joiden perusteella sitä voitaisiin pitää tällaisen koneen osana tai tarvikkeena.
                  Koska kyseessä on kulutustavara, se on luokiteltava perusaineen mukaisesti CN-koodiin 3919 90 00 itsekiinnittyvänä levynä tai muovilevynä.
               
            
                  
                              2.
                           
                           
                              Levy, jonka halkaisija on noin 580 mm ja paksuus noin 2 mm, joka koostuu kahdesta synteettihuopakerroksesta, joista toinen on kyllästetty polymeerisellä sidosaineella (polyuretaania) (ns. poromeerinen tyyny). Toisessa kerroksessa on irrotettavalla muoviliuskalla suojattu liimakerros.
                              Tavaraa käytetään pii- ja puolijohdekiekkojen valmistukseen käytettävissä koneissa. Se kiinnitetään tällaisiin koneisiin kuuluvan vaihdettavan työkalun kantajapäähän, ja sitä käytetään kiekkojen suoristamiseen/tasoittamiseen.
                           
                        
               
                  5911 90 90
               
               
                  Luokittelu määräytyy yhdistetyn nimikkeistön yleisten tulkintasääntöjen 1 ja 6, XI jakson 7 huomautuksen a kohdan, XVI jakson 1 huomautuksen e kohdan, 59 ryhmän 7 huomautuksen b kohdan sekä CN-koodien 5911, 5911 90 ja 5911 90 90 nimiketekstien mukaan.
                  Tavaraa ei voi luokitella nimikkeeseen 8486 vain tai pääasiassa puolijohdekiekkojen valmistukseen käytettävän koneen osana tai tarvikkeena, koska sillä ei ole ominaisuuksia, joiden perusteella sitä voitaisiin pitää tällaisen koneen osana tai tarvikkeena.
                  Tuote on XVI jakson 1 huomautuksen e kohdassa tarkoitettu teknisiin tarkoituksiin käytettävä tavara, koska sitä käytetään pii- ja puolijohdekiekkojen valmistukseen käytettävissä koneissa kiekkojen suoristamiseen/tasoittamiseen.
                  Se on sen vuoksi luokiteltava CN-koodiin 5911 90 90 tekstiilitavarana (perusaine), jollaisia käytetään teknisiin tarkoituksiin (ks. 59 ryhmän 7 huomautuksen b kohta).